xxx/2012 MČ BA NM

Dohoda o urovnaní  
uzavretá v súlade s ustanovením § 585 a nasl. Občianskeho zákonníka 

Účastník 1:		Mestská časť Bratislava – Nové Mesto
so sídlom:		Junácka ul. č. 1, 832 91 Bratislava
zastúpený:		Mgr. Rudolf Kusý – starosta
IČO: 			00 603 317
bankové spojenie: 	Dexia banka Slovensko a.s.
číslo účtu: 		1800347007/5600

(ďalej len „účastník 1“)

Účastník 2:		Tibor Király
trvale bytom:		Röntgenova 1176/4, 851 01 05 Bratislava
štátne občianstvo SR

(ďalej len „účastník 2“)

Článok I.

1.	V súlade so zákonom č. 527/2002 Z. z. o dobrovoľných dražbách a o doplnení zákona SNR  č. 323/1992 Zb. o notároch a notárskej činnosti (Notársky poriadok) v znení neskorších predpisov bola dňa 19.01.2012 vykonaná dražba nehnuteľností zapísaných v katastri nehnuteľností, vedenom Katastrálnym úradom v Bratislave, Správou katastra pre Hlavné mesto SR Bratislavu, pre okres Bratislava III, obec Bratislava – m. č. NOVÉ MESTO, katastrálne územie Vinohrady na LV č. 3673:
-	pozemky registra „C“ KN parc. č. 18357/1 zastavané plochy a nádvoria vo výmere 1005m2;
-	stavba súp. číslo 1221 na parc. č. 18357/1 (ďalej len „predmet dražby“).

2.	Účastník 2 predmet dražby vydražil za sumu 365 000 € (slovom tristošesťdesiatpäťtisíc EUR).

3.	Po vykonaní dražby sa účastník 1 dozvedel o existencií kanalizačnej prípojky vedúcej cez pozemok „C“ KN parc. č. 18357/1. Nakoľko o existencií kanalizačnej prípojky v čase dražby nemal účastník 1 žiadnu vedomosť a účastník 2 bol úspešným dražiteľom rozhodli sa obe strany vzniknutú situáciu vyriešiť nasledovne:
a)	účastník 1 vykoná prekládku kanalizačnej prípojky po strane dotknutej parcely v rozsahu 1m na šírku a po celej dĺžke parcely;

b)	účastník 2 sa zaväzuje k spätnému odpredaju dotknutej časti pozemku „C“ KN parc. 18357/1v rozsahu 1 m na šírku a po celej dĺžke pozemku, a to za cenu 11.064,00 €;

c)	účastník  2 vyhlasuje, že po vyplatení celej sumy vo výške 11.064,00 € si voči účastníkovi 1 nebude uplatňovať žiadne ďalšie nároky, ktoré by v budúcnosti súviseli s nadobudnutím nehnuteľností zapísaných v katastri nehnuteľností, vedenom Katastrálnym úradom 	v Bratislave, Správou katastra pre Hlavné mesto SR Bratislavu, pre okres Bratislava III, obec Bratislava – m. č. NOVÉ MESTO, katastrálne územie Vinohrady na LV č. 3673:
-	pozemky registra „C“ KN parc. č. 18357/1 zastavané plochy a nádvoria vo 	výmere 1005m2;
-	stavba súp. číslo 1221 na parc. č. 18357

d)	účastník 2 sa zaväzuje do troch dní po vyplatení celej sumy vo výške 11.064,00 €, predložiť účastníkovi 1 doklad preukazujúci o späťvzatie žaloby o neplatnosť dražby, ktorá je na Okresnom sude Bratislava III vedená pod č. k. 15C 38/2012;

e)	účastník 1 je oprávnený v prípade, že zo strany účastníka 2 nedôjde k naplneniu povinnosti uvedenej pod písm. d) žiadať o vrátenie vyplatenej sumy v plnej výške, t. j. v sume 11.064,00 € a nákladov, ktoré skutočne vynaložených nákladov, ktoré mu vznikli v súvislosti s naplnením účelu tejto dohody.

Článok II.

1.	Zmluvné strany sa dohodli, že na účely doručovania akýchkoľvek písomnosti na základe tejto dohody alebo v súvislosti s ňou sa použijú adresy zmluvných strán tak ako sú tieto uvedené v záhlaví tejto dohody. Všetky písomnosti sa budú medzi stranami doručovať prostredníctvom pošty ako doporučené listové zásielky a každá zásielka sa bude považovať za doručenú adresátovi uplynutím piateho pracovného dňa po jej preukázateľnom podaní na poštovú prepravu.

2.	Táto dohoda je vyhotovená v šiestich rovnopisoch, každý so silou originálu, pričom poskytovateľ obdrží dva rovnopisy a odberateľ obdrží štyri rovnopisy dohody.

3.	Táto dohoda nadobúda účinnosť dňom nasledujúcim po jej zverejnení podľa ustanovenia § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov v súlade s ustanovením § 47a Občianskeho zákonníka.

4.	Zmluvné strany dohody vyhlasujú, že túto dohodu o urovnaní uzatvárajú slobodne a dobrovoľne bez hrozby tiesne a nie za nevýhodných podmienok. Prejavy ich vôle sú vážne a zrozumiteľné. Dohodu o urovnaní si prečítali, textu porozumeli a na znak súhlasu ju obojstranne podpisujú.

V Bratislave, dňa							V Bratislave, dňa

–––––––––––––––––––––––––					––––––––––––––––––––––
   účastník 1							  účastník 2
        Mgr. Rudolf Kusý						            Tibor Király  
                starosta